Rikunarita-ORG/Wikinium huggingface dataset:
# അജിനൊമോട്ടൊ (കമ്പനി)

**ഇംഗ്ലീഷ് വിലാസം**

രുചി വർദ്ധക വസ്തുക്കൾ,പാചക എണ്ണ,മരുന്നുകൾ എന്നിവ ഉത്പാദിപ്പിക്കുന്ന ഒരു ജപ്പാനീസ് കമ്പനിയാണ്‌ **അജിനൊമോട്ടൊ കോ.ഇൻ‌ക്**. 'രുചിയുടെ സത്ത്' എന്നാണ്‌ അജിനൊമോട്ടൊ എന്ന വാക്കിന്റെ അർത്ഥം.കമ്പനി ഉത്പാദിപ്പിക്കുന്ന എം.എസ്.ജി.(മോണോസോഡിയം ഗ്ലൂട്ടാമൈറ്റ്)യുടെ ട്രേഡ്മാർക്കായും അജിനൊമോട്ടൊ എന്ന പേര് ഉപയോഗിക്കുന്നു.ഭക്ഷണ വസ്തുക്കളിൽ രുചി വർദ്ധിപ്പിക്കുന്നതിനു വേണ്ടി ഇന്ന് വ്യാപകമായി ഉപയോഗിക്കുന്ന ഒരു ഫുഡ് സീസണിങ്ങാണ്‌ എം.എസ്.ജി.

2009 ഫെബ്രുവരി വരെ ലോകത്തിലെ എം.എസ്.ജി.യുടെ 33 ശതമാനം അജിനൊമോട്ടൊ ഉത്പാദിപ്പിച്ചിട്ടുണ്ട്.ഇരുപത്തി മൂന്നോളം രാജ്യങ്ങളിലായി വ്യാപിച്ചുകിടക്കുന്ന അജിനൊമോട്ടൊ കമ്പനിക്ക് ഇരുപത്തി അയ്യായിരത്തിലധികം ജോലിക്കാരുണ്ട്.
# ബോയിങ് ബി-17 ഫ്ലൈയിങ്ങ് ഫോർട്രസ്

| ബി-17 ഫ്ലൈയിങ്ങ് ഫോർട്രസ് |
| --- |
|  ബോയിങ് ബി 17ഇ |
| തരം | ബോംബർ വിമാനം |
| ഉത്ഭവ രാജ്യം | അമേരിക്കൻ ഐക്യനാടുകൾ |
| നിർമ്മാതാവ് | ബോയിങ് |
| ആദ്യ പറക്കൽ | 1935 ജൂലൈ 28 |
| അവതരണം | 1938 ഏപ്രിൽ |
| പ്രാഥമിക ഉപയോക്താക്കൾ | യുനൈറ്റഡ് സ്റ്റേറ്റ്സ് ആർമി എയർ ഫോർസസ് റോയൽ എയർ ഫോഴ്സ് |
| നിർമ്മിച്ച കാലഘട്ടം | 1936–1945 |
| നിർമ്മിച്ച എണ്ണം | 12,731 |
| ഒന്നിൻ്റെ വില | US$2,38,329 (1945-ൽ) |

**ബോയിങ് ബി-17 ഫ്ലൈയിങ്ങ് ഫോർട്രസ്** (ഇംഗ്ലീഷ്: Boeing B-17 Flying Fortress, അക്ഷരാർത്ഥത്തിൽ, "ബോയിങ് ബി-17 പറക്കുന്ന കോട്ട") അമേരിക്കൻ ഐക്യനാടുകളുടെ വായുസേനയ്ക്ക് വേണ്ടി 1930-കളിൽ ബോയിങ് നിർമ്മിച്ച ഒരു ബോംബർ വിമാനമാണ്. രണ്ടാം ലോകമഹായുദ്ധത്തിൽ, ബി-17-ഇൻ്റെ പ്രാഥമിക ഉപയോഗം നാസി ജർമ്മനിയിലുള്ള സൈനിക ലക്ഷ്യങ്ങളെയും വ്യാവസായിക ലക്ഷ്യങ്ങളെയും ബോംബിടുക എന്നായിരുന്നു. യുദ്ധത്തിൻ്റെ തുടക്കത്തിൽ, പസഫിക്കിൽ, ജപ്പാൻ്റെ എതിരേ അമേരിക്ക ബി-17 ഉപയോഗിച്ചിരുന്നു. ബി-17 ആയിരുന്നു രണ്ടാം ലോകമഹായുദ്ധത്തിൽ ഏറ്റവും കൂടുതൽ ബോംബിട്ട അമേരിക്കൻ വിമാനം. ബോംബർ വിമാനം കൂടാതെ, ഗതാഗത വിമാനവും, അന്തർവാഹിനികളെ ആക്രമിക്കാൻ ഉപയോഗിക്കുന്ന വിമാനവും, ഡ്രോൺ വിമാനവും, ആളുകളെ തിരഞ്ഞിട്ട് രക്ഷപ്പെടുത്താൻ ഉപയോഗിക്കുന്ന വിമാനവും ആയിരുന്നു ബി-17.

## അവലംബം